b'\n_START_ARTICLE_\nEristalis pertinax\n_START_SECTION_\nUtseende\n_START_PARAGRAPH_\nEristalis pertinax er en middelsstor, brun-svart og orange flue, ca. 11-16 millimeter lang. Den kan ligne p\xc3\xa5 en honningbie (Apis mellifera).  Den ligner mye p\xc3\xa5 Eristalis tenax men er mindre, og h\xc3\xa5rene p\xc3\xa5 \xc3\xb8ynene danner ikke markerte b\xc3\xa5nd. Alle fluer skiller seg fra bier p\xc3\xa5 den korte antennen og fordi de bare har to vinger.  Bier har ganske mye lengre antenner og fire utviklede vinger._NEWLINE_P\xc3\xa5 hodet er det to store fasett\xc3\xb8yne. Hos hannene m\xc3\xb8tes \xc3\xb8ynene p\xc3\xa5 toppen av hodet, mens det hos hunnene er en pannestripe mellom fasett\xc3\xb8ynene. _NEWLINE_Bakkroppen er m\xc3\xb8rk-brun, med orange flekker.  Scutellum er lyst orange-brunlig og skiller seg fra det m\xc3\xb8rkere brystet.  Beina er gr\xc3\xa5-svarte.\n_START_SECTION_\nLevevis\n_START_PARAGRAPH_\nEristalis pertinax kan p\xc3\xa5treffes i hager men s\xc3\xa6rlig p\xc3\xa5 gress- og blomsterenger. Den bes\xc3\xb8ker blomster eller sitter og soler seg. Voksne fluer lever av nektar i blomstene._NEWLINE_Larvene lever i brakkvann, lever i bunnslammet, av r\xc3\xa5tnende organisk materiale. Larvene tilh\xc3\xb8rer de s\xc3\xa5kalte \xc2\xabrottehalelarvene\xc2\xbb. De har bakkroppsspissen forlenget til et \xc3\xa5nder\xc3\xb8r (puster\xc3\xb8r), som kan bli lenger enn kroppen. _NEWLINE_Alle fluer gjennomg\xc3\xa5r en fullstendig forvandling, med et puppestadium mellom stadiet som larve og voksen.'